recursal/SuperWikiNEXT-32B huggingface dataset:
பனிமழை பெய்து மூடப்பட்ட நிலையில் பேர்கனிலுள்ள ஒரு ஏரியும், கரையிலே இலைகள் யாவும் உதிர்ந்த நிலையிலுள்ள மரங்களும்
**குளிர்காலம்** அல்லது **கூதிர்காலம்** அல்லது **பனிக்காலம்** (Winter) என்பது மிதவெப்ப மண்டல காலநிலையுள்ள இடங்களில், இலையுதிர்காலத்திற்கும், இளவேனில்காலத்திற்கும் இடையில் வரும் குளிர் அதிகமாக உள்ள ஒரு பருவ காலம் ஆகும். இந்தக் காலங்களில் இரவு நேரம் அதிகமாகவும், பகல் நேரம் குறைவாகவும் இருப்பதுடன், சில நாடுகளில் பனிமழை பெய்யும். வடக்கு அரைக்கோளத்தில் உள்ள பிரதேசங்களில், டிசம்பர், ஜனவரி, பெப்ரவரி ஆகிய மாதங்களிலும், தெற்கு அரைக்கோளத்தில் உள்ள பிரதேசங்களில் ஜூன், ஜூலை, ஆகஸ்ட் ஆகிய மாதங்களிலும் இந்த குளிர்காலத்திற்குரிய காலநிலை காணப்படும்.

படத்தொகுப்பு
------------

* சூழலுக்கேற்ப நிறம் மாற்றிக்கொள்ளும் Snowshoe Hare எனப்படும் ஒரு வகை முயல்சூழலுக்கேற்ப நிறம் மாற்றிக்கொள்ளும் Snowshoe Hare எனப்படும் ஒரு வகை முயல்
* பனிமழையில் ஓடி விளையாடும் முயல்கள்பனிமழையில் ஓடி விளையாடும் முயல்கள்
* பனிமழையால் செய்யப்பட்டிருக்கும் உருவ பொம்மைகள்பனிமழையால் செய்யப்பட்டிருக்கும் உருவ பொம்மைகள்
* கொட்டியிருக்கும் பனிமழைக் குவியலில் முயல்களுடன் விளையாடிக் கொண்டிருக்கும் குழந்தைகள்கொட்டியிருக்கும் பனிமழைக் குவியலில் முயல்களுடன் விளையாடிக் கொண்டிருக்கும் குழந்தைகள்
* பனிமழையில் உருவ பொம்மைகள் செய்து விளையாடும் சிறுவர்கள்பனிமழையில் உருவ பொம்மைகள் செய்து விளையாடும் சிறுவர்கள்
* பனிமழையால் மூடப்பட்டிருக்கும் மரம், செடி, கொடிகள்பனிமழையால் மூடப்பட்டிருக்கும் மரம், செடி, கொடிகள்
* பனிமழையால் தானுந்து செய்து விளையாடும் சிறுவன்பனிமழையால் தானுந்து செய்து விளையாடும் சிறுவன்
* குளிரில் உறைந்து விட்ட நிலையில் நீர்த்தாரைகள்குளிரில் உறைந்து விட்ட நிலையில் நீர்த்தாரைகள்
* குடியிருப்புப் பகுதியொன்றில் பனிமழையால் அமைக்கப்பட்டிருக்கும் பாதைகுடியிருப்புப் பகுதியொன்றில் பனிமழையால் அமைக்கப்பட்டிருக்கும் பாதை
* குளிரில் உறைந்துவிட்ட நீர்த்தாரைகளும், உறையாத நிலையில் எஞ்சியிருக்கும் நீரில் நீந்தும் வாத்துக்களும்குளிரில் உறைந்துவிட்ட நீர்த்தாரைகளும், உறையாத நிலையில் எஞ்சியிருக்கும் நீரில் நீந்தும் வாத்துக்களும்
**சமுதாய தொழில்முனைவகம் (social enterprise)** ஒரு புதிய வியாபார சமுதாய சேவை நிறுவன மாதிரியாகும். ஒரு குறிப்பிட்ட சமுதாய சேவையை மையப்படுத்தியும் பொருளாதார தளத்தில் தன்னிறைவுடனும் தாங்குதிறனுடனும் இயங்கும் அல்லது அப்படி இயங்க முயற்சிக்கும் தாபனங்கள் சமுதாய தொழில்முனைவகங்கள் ஆகும். இவை இரு குறிக்கோள்களை கொண்டு இயங்குகின்றன, ஒன்று சமூக சேவை, மற்றது அச்சமூக சேவைக்கு உதவும் ஒரு வியாபார உத்தி அல்லது சேவை.

  

சமுதாய தொழில்முனைவகங்கள் இலாபத்தையே ஒரு குறியாக கொண்டு இயங்கும் முதலாளித்துவ தாபனங்களில் இருந்து வேறுபடுத்தி அடையாளப்படுத்தலாம். முதலாளித்துவ வியாபர தாபனங்கள் என்ன சேவை, என்ன பொருட்கள் விற்கப்படுகின்றன எனபதைவிட இலாபம் ஈட்டுவதையே பிரதான இலக்காக கொண்டு இயங்குகின்றன. மாற்றாக சமுதாய தொழில்முனைவகங்கள் தெளிவான சமூக சேவையை முன்நிறுத்தியும், அதற்கு உதவும் அதனோடு சார்ந்த வியாபார சேவையை பக்கபலனாகவும் கொண்டு இயங்குகின்றன. 

  

ஒரு நிலையில் சமுதாய தொழில்முனைவகம் முதலாளித்துவ வியாபர முறைமைக்கும் சமூக சேவை நிறுவனத்துக்குமான ஒரு கூட்டு கட்டமைப்பு எனலாம்.

வெளி இணைப்புகள்
---------------

* பரணிடப்பட்டது 2006-01-05 at the வந்தவழி இயந்திரம்
* 
* 
*
**ஆடுதீண்டாப்பாளை** (*Aristolochia bracteolata*) மூலிகை மருத்துவத்தில் பயன்படும் ஒரு கொடியாகும். தரையில் ஒழுங்கற்ற கொடியாகப் படர்ந்து பல்லாண்டுகள் வாழும். தனித்த இலைகள் நீள் முட்டை வடிவின. இலைக்காம்படி உள்வளைவோடு கூடியதாக மொழுமொழுவென மாற்றடுக்கில் அமைதிருக்கும். இதன் வேரும் இலையும் மூலிகைப் பயன்பாடுடையன. இதன் தண்டுப் பகுதி மென்மையானது.

விளக்கம்
--------

இது தரையில் படர்ந்து கிடக்கும் சிறு செடியாகும். பருத்தி விளையும் கரிசல் நிலத்தில் பெரிதும் தொல்லைதரும் களையாக இருக்கிறது. கிளைகள் தரைக்கு கீழேயிருக்கும். தண்டில் இருந்து வளரும். இந்தச்செடி தண்டில்லாத வேரிலிருந்து முளைக்கும். இலையின்மேல் நீலவெண்மை நிறமுள்ள பூசு படிந்திருக்கும். பூ ¾ அங்குல நீளம்; இலைக்கணுச் சந்தில் தனித்தனியாக உண்டாகும். இதழ் குழாய் வடிவமான கூட்டிதழ். குழாய்குள்ளே மயிர்கள் உண்டு. அவையெல்லாம் கீழ்நோக்கி வளர்ந்திருக்கும். கேசரங்கள் 6. சூல் முடிக்கு கீழே சூல்தண்டைச் சுற்றிலும் ஒட்டிக் கொண்டிருக்கும். சூலறை பூவின் மற்ற வுறுப்புகளுக்கு கீழுள்ளது; 6 அறைகளுள்ளது. கனி வெடி கனி. வெடித்த கனி உறிபோலத் தோன்றும். விதைகள் எளிதில் காற்றில் அடித்துக்கொண்டு போகக் கூடியவை.

மகரந்த சேர்க்கை
---------------

இதில் மகரந்தச் சேர்க்கை நடப்பது வினோதமாக இருக்கின்றது. ஒரே பூவில் கேசரமும் சூலகமும் இருந்தாலும் சூலகம் முன்னாடி முதிர்கின்றது. சூல் முடி முதலில் பக்குவப்பட்டுவிடுகின்றது. சிறு இதழ்க்குழாய் வழியாக உள்ளே போகும்போது அதிலுள்ள மயிர்கள் கீழ் நோக்கியிருப்பதால் ஈக்கள் தடையின்றிப் போகும். உள்ளே போனதும் இதன் உடம்பு சூல்முடியில் படும். இது கொண்டுவந்த மகரந்தம் பக்குவமாக இருக்கின்ற அந்தச் சூல்முடியில் ஒட்டிக்கொள்ளும். ஈ வெளியே வர முயன்றால் மயிர்கள் அதற்கு வழியில் ஈட்டிகள் போல நீட்டிக் கொண்டிருப்பதால் வர முடிவதில்லை. ஆதலால் அது உள்ளேயே சுழன்றுகொண்டிருக்கும். இந்தக் காலத்துக்குள் சூலடியைச் சுற்றியுள்ள மகரந்தப் பைகள் முதிர்ந்து வெடிக்கும். தூள் அங்குச் சுழலும் ஈயினுடலில் நன்றாக ஒட்டிக்கொள்ளும். இதற்குள் முதலில் ஈ நுழைந்ததும் ஏற்பட்ட மகரந்தச் சேர்க்கையால் சூலில் கருத்தரித்தவுடன் இதழ்க் குழாயிலுள்ள மயிர்களெல்லாம் வாடிவிடும். பூவும் நிமிர்ந்திருந்தது சற்று வளையும். இப்போது ஈ வெளிவருவது எளிது. வந்து வேறொரு பூவுக்குப் போகும். இவ்வாறு அயல் மகரந்தச் சேர்க்கை இந்தப் பூவில் நடக்கிறது.

இவற்றையும் பார்க்க
------------------

* ஆடுதின்னாப்பாலை

மேற்கோள்கள்
-----------

1. ↑  "Genus: *Aristolochia* L." *Germplasm Resources Information Network*. United States Department of Agriculture. 2009-01-30. 2009-05-07 அன்று மூலம் பரணிடப்பட்டது. 2011-01-08 அன்று பார்க்கப்பட்டது.
2. ↑  தமிழ்க் கலைக்களஞ்சியம் தொகுதி 1, பக்கம் 352
**இந்தியக் குடியரசுக் கட்சி** (*Republican party of India*) இந்தியாவிலுள்ள அரசியல் கட்சிகளுள் ஒன்று.பட்டியல் சாதியினரின் நலனுக்காகப் போராட அம்பேத்கர் தொடங்கிய பட்டியல் சாதிகள் கூட்டமைப்புக் கட்சியிலிருந்து இது உருவானது. மகாராட்டிர மாநிலத்தில் இக்கட்சி வலுவான நிலையில் உள்ளது. தற்போது பல பிளவுகளாக பிரிந்துள்ளது. அனைத்து பிளவுகளும் "இந்தியக் குடியரசுக் கட்சி" என்றே பெயர் கொண்டுள்ளன. இந்தியத் தேர்தல் ஆணையம் இக்கட்சியின் பல்வேறு பிளவுகளை அவற்றின் தலைவர்களைக் கொண்டு அடையாளாப்படுத்துகிறது. (எ. கா) இந்தியக் குடியரசு கட்சி (அத்வாலே), இந்திய குடியரசு கட்சி (எம்.ஜி.நாகமணி), இந்தியக் குடியரசு கட்சி (கவாய்), இந்தியக் குடியரசுக் கட்சி (காம்ப்ளே). பல்வேறு பிளவுகளை மீண்டும் ஒரே கட்சியாக ஒன்றிணைக்கும் முயற்சிகளும் அவ்வப்போது நடந்தவண்ணம் உள்ளன.

மேற்கோள்கள்
-----------

1. ↑  "Veteran Republican Party of India leader R. S. Gavai no more". *mid-day*. 30 October 1929. 5 September 2015 அன்று பார்க்கப்பட்டது.
2. ↑  "The two Ambedkarite parties, the Republican Party of India led by Ramdas Athawale and the Bharipa Bahujan Mahasangh led by Prakash Ambedkar". .
3. ↑  "NRP". *www.nrporg.in*. 2017-02-25 அன்று பார்க்கப்பட்டது.
***தைல மரம்*** (*Eucalyptus*, யூகலிப்டஸ் மரம்) என்பது மிர்டேசியே (Myrtaceae) என்ற குடும்பவகையைச் சேர்ந்த தாவரமாகும். ஆஸ்திரேலியா, டாஸ்மானியா ஆகிய நாடுகளைத் தாயகமாகக் கொண்ட இத்தாவரம் ஆங்கிலேயர்களால் 1843 ஆம் ஆண்டு அதிக விளைச்சலைத் தரும், எரிபொருள்மரவகை சோதனைக்காக இந்தியாவில் அறிமுகப்படுத்தப்பட்டது. பின்னர் மரக்கூழ் தொழிற்சாலைத் தேவைகளுக்காக பலரால் பெரிதும் விரும்பிப் பயிரிப்பட்டது. தைலமரங்களில் 700-க்கும் மேற்பட்ட இனங்கள் உள்ளன. இம்மரங்கள் 330 மி.மீ லிருந்து 1500 மி.மீ. வரை மழையளவு உள்ள பகுதிகளில் செழித்து வளரும் இயல்புடையவை. வறண்ட மற்றும் சமவெளிப்பகுதிகளில் வளரும் யூகலிப்டஸ் டெரிடிகார்னிஸ், யூக்கலிப்டஸ் கமால்டுலென்ஸிஸ் ஆகிய வகைகள் தமிழ்நாட்டின் தட்பவெப்ப நிலைக்கு மிகவும் ஏற்றவை. இம்மரம் 8 மணி நேரத்திற்கு தேவையான நீரைதானே உறிஞ்சி எடுத்து ஆவியாக்கி விடுகிறது. இந்த மரம் நிலத்தின் அடி ஆழத்தில் உள்ள நிலத்தடி நீரையும் கணிசமான அளவு குறைத்து விடுகிறது. இந்த மரம் தற்போது திருவண்ணாமலை மாவட்டம் ஆனந்தவாடி R.F-ல் சுமர் 11,000 ஏக்கரில் உள்ளது.

பண்புகள்
--------

தைல மரம் விரைவாகவும், உயரமாகவும் (20 முதல் 50 மீ வரை) வளரக்கூடியது. மேலும் 2 மீ சுற்றளவு கொண்ட இம்மரமானது மண்ணின் நீரையும் மற்ற சத்துக்களையும் நன்றாக உறிஞ்சி வளரக்கூடிய வேர் வகையினைக் கொண்டது. இதன் இலைகள் கடினத் தன்மையும், நேர்குத்தாகத் தொங்கும் இயல்பையும் உடையவை. இம்மரமானது சூலை - ஆகத்து மாதங்களில் பூக்கும் பருவத்திற்கு வரும்.

மர வளர்பியல் பண்புகள்
---------------------

தைலமரம் பல்வேறு வகையான மண் மற்றும் காலநிலைகளுக்கேற்ப வேகமாக வளரக்கூடிய, அதிக மறுதாம்பு வாய்ப்புள்ள மர வகையாகும். தைல மரம் வறட்சிதாங்கும் தன்மையுடையதாக அறியப்பட்டாலும் இம்மரத்தின் வளர்ச்சிக்கு ஆண்டு மழையளவு குறைந்த பட்சம் 800 மி.மீ. தேவை. இம்மரமானது வண்டல், சரளை, சிவப்பு மண் வகைகளில் நன்றாக வளரக்கூடியது. மண்ணின் ஆழம் ஒரு மீற்றருக்குக் குறைவாக இருக்கக்கூடாது. அதிக உவர் மற்றும் களர் நிலங்களிலும் வளராது அதே போல் மண்ணின் அமிலகாரத்தன்மை 6 லிருந்து 8 வரை இருக்க வேண்டும். அதிக மண் அரிப்பு மற்றும் நீர் தேக்க நிலங்கள் கூடாது.

மேற்கோள்கள்
-----------

1. ↑  "*Eucalyptus* L'Hér". *Germplasm Resources Information Network*. United States Department of Agriculture. 2009-01-27. 2010-05-29 அன்று மூலம் பரணிடப்பட்டது. 2010-02-28 அன்று பார்க்கப்பட்டது.
**டிகேஎஸ். நடராஜன்** (23 சூலை 1933 – 5 மே 2021) என்பவர் தமிழகத் திரைப்பட நடிகர் மற்றும் தெம்மாங்கு பாடகர் ஆவார். தமிழ் நாடகத்துறையில் புகழ்வாய்ந்த டிகேஎஸ் கலைக்குழுவில், இவர் சிறுவனாக இருந்தபோது சேர்ந்து நடித்ததால் நடராஜன் என்ற இவரது பெயருக்கு முன்னாள் டிகேஎஸ் என்ற அடைமொழியோடு டிகேஎஸ். நடராஜன் என அழைக்கப்படுகிறார்.

நடிகராக
-------

1954 இல் வெளியான ஸ்ரீதர் வசனம் எழுதிய ரத்தபாசம் படத்தில் டிகேஎஸ் நடராஜன் திரைப்பட நடிகராக அறிமுகம் ஆனார். அதன்பின் நாடோடி, நீதிக்கு தலைவணங்கு, பொன்னகரம், தேன் கிண்ணம், கண்காட்சி, பகடை பனிரெண்டு, ராணி தேனீ, ஆடு புலி ஆட்டம், பட்டம் பறக்கட்டும், மங்களவாத்தியம், உதயகீதம், ஆனந்த கண்ணீர் , இதோ எந்தன் தெய்வம், காதல் பரிசு போன்ற 500க்கும் மேற்பட்ட படங்களில் நடித்துள்ளார்.

பாடகராக
-------

வாங்க மாப்பிள்ளை வாங்க படத்தில் தெம்மாங்கு பாடலாக சங்கர் கணேஷ் இசையில் டிகேஎஸ் நடராஜன் பாடிய 'என்னடி முனியம்மா உன் கண்ணுல மையி' என்ற பாடல் தான் அவரைத் தமிழகம் முழுவதும் அடையாளப்படுத்தியது. "கொட்டாம்பட்டி ரோட்டிலே "என்ற அடுத்த பாடலும் பெரும் புகழைப் பெற்றுத் தந்தது. இதனைத் தொடர்ந்து டிகேஎஸ் நடராஜன் தெம்மாங்கு கச்சேரிகளில் பாட ஆரம்பித்தார். அவர் பாடிய என்னடி முனியம்மா பாடல் நடிகர் அர்ஜுன் நடித்த 'வாத்தியார்' படத்தில் மீள்கலப்பு (remix) செய்திருந்தார்கள். அந்த பாடலிலும் டிகேஎஸ் நடராஜன் நடித்திருந்தார்.

மறைவு
-----

நடராஜன் 2021 மே 5 அன்று சைதாப்பேட்டையில் உள்ள அவரது இல்லத்தில் தனது 87-வது அகவையில் காலமானார்.

மேற்கோள்கள்
-----------

1. ↑  Shameena Parveen, தொகுப்பாசிரியர் (சமயம்). *என்னடி முனியம்மா உன் கண்ணுல மைய்யி பாடல் புகழ் டிகேஎஸ் நடராஜன் மரணம்*. தி ஹிந்து தமிழ் நாளிதழ். .
2. ↑  ப. கவிதா குமார் (2 சனவரி 2018). "தெம்மாங்கு டிகேஎஸ்.நடராஜன்". *கட்டுரை*. கீற்று. 2 சனவரி 2018 அன்று பார்க்கப்பட்டது.
3. ↑  "'என்னடி முனியம்மா' பாடல் மூலம் பிரபலமான நடிகர் டி.கே.எஸ். நடராஜன் காலமானார்". *Hindu Tamil Thisai*. 2021-05-05 அன்று பார்க்கப்பட்டது.
4. ↑  100010509524078 (2021-05-05). "பிரபல நடிகர், பாடகர் டி.கே.எஸ். நடராஜன் காலமானார்". *maalaimalar.com* (Tamil). 2021-05-05 அன்று பார்க்கப்பட்டது.CS1 maint: Unrecognized language (link)
5. ↑  Dinamalar (2021-05-05). "‛என்னடி முனியம்மா... பாடல் புகழ் டி.கே.எஸ்.நடராஜன் மறைவு | Actor and singer T.K.S Natarajan passed away". *தினமலர் - சினிமா*. 2021-05-05 அன்று பார்க்கப்பட்டது.
6. ↑  "என்னடி முனியம்மா பாடல் புகழ் டி.கே.எஸ். நடராஜன் காலமானார்". *Dinamani*. 2021-05-05 அன்று பார்க்கப்பட்டது.
சமயமாற்றம், திருநிலைப்படுத்தல் நந்தாவில், 
 கோலி தாது கோபுரத்திலிருந்து 7-பட முக்கலிந்தா காட்சி, நாகமய்யா என்று வணங்கப்படுகிறது
**கோலி தொல்பொருள் அகழ்வாராய்ச்சி** (*Goli archeological excavation*) என்பது 1926ஆம் ஆண்டில் இந்தியாவின் ஆந்திரப் பிரதேசத்தில் அமைந்துள்ள பாலநாடு மாவட்டத்தில் உள்ள கோலி கிராமத்தில் கேப்ரியல் ஜோவ்-டுப்ரூயில் என்பவரால் மேற்கொள்ளப்பட்ட அகழ்வாராய்ச்சியாகும். இங்கு தாது கோபுரம் ஒன்றின் எச்சங்கள், பாலநாடு சுண்ணாம்புப் படுகைகளால் மூடப்பட்டிருந்தன. இக்கோபுரத்தில் ஜாதக கதைகள் மற்றும் புத்தரின் வாழ்க்கையின் காட்சிகள் முக்கிய கருப்பொருள்கள் இருந்தன. ஒரு புத்த விகாராவின் தொல்பொருள் சான்றுகள் இரண்டு செதுக்கப்பட்ட தூண்கள் மற்றும் ஒரு துறவற நிறுவனத்தின் ஒரு பகுதியாக இருந்த ஒரு வாக்கு தாது கோபுரம் உள்ளது.

இவை அமராவதி பௌத்த தொல்லியல் களத்தின் நான்காவது கட்டம் (இச்வாகு காலம்) போன்றது. இந்த எச்சங்கள் சென்னை, அரசு அருங்காட்சியகத்திற்கு மாற்றப்பட்டன. மேலும் இவற்றில் சில பெருநகரக் கலை அருங்காட்சியகம் மற்றும் பிரித்தானிய அருங்காட்சியகத்தில் உள்ளன சென்னை அருங்காட்சியகத்தினைச் சார்ந்த டி. என். இராமச்சந்திரன் இந்த கண்டுபிடிப்புகளைப் பதிப்பித்துள்ளார்.

ரெண்டாலா மடம் மற்றும் மஞ்சிக்கல்லு மடாலயம் ஆகியவை கோலியிலிருந்து வெகு தொலைவில் காணப்படுகின்றன

நாகமய்யா என்ற பெயரில் ஒரு தனியான ஏழு முகடுகள் கொண்ட முகலிந்தா படுகை பொறிக்கப்பட்டுள்ளது. இது உருவமற்றது, அதாவது புத்தர் ஒரு தாது கோபுரமாகக் காட்டப்படுகிறார், ஒரு உருவமாக அல்ல.

மேற்கோள்கள்
-----------

1. 1 2 3 4  Ramachandran, T.N. (1929) (PDF). *Buddhist sculptures from a stupa near Goli village, Guntur district*. Bulletin of the Madras Government Museum, New Series, General section. **1, Part 1**. Madras Government Museum. Archived from the original on 2 November 2017.. பார்த்த நாள்: 10 April 2023.
2. 1 2  "Goli monastery, (near) Rentachintala, Andhra Pradesh, IN". *Mapping Buddhist Monasteries*. 25 March 2023 அன்று மூலதளத்திலிருந்து பரணிடப்பட்டது எடுக்கப்பட்டது. 10 April 2023 அன்று பார்க்கப்பட்டது.
3. ↑  "The Conversion and Ordination of Nanda | India (Andhra Pradesh, Goli) | Ikshvaku period". *The Metropolitan Museum of Art*.
4. ↑  "Figure, Buddhist, Andhra Pradesh, Goli". *The British Museum Images*. The British Museum, London. 24 March 2023 அன்று மூலதளத்திலிருந்து பரணிடப்பட்டது எடுக்கப்பட்டது. 10 April 2023 அன்று பார்க்கப்பட்டது.

மேலும் படிக்க
-------------

1. ராமச்சந்திர ராவ், PR 1981. ஆந்திர சிற்பம். ஐதராபாத்: அசஷரி.

மேலும் பார்க்கவும்
------------------

* சென்னை அரசு அருங்காட்சியகத்தில் இருந்து கோலி சிற்பங்களின் மெய்நிகர் கண்காட்சி .
**நிக்குரோமைட்டு** (*Nichromite*) என்பது (Ni,Co,Fe)(Cr,Fe,Al)2O4  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். கருப்பு நிறத்துடன் கனசதுரச் சீரொழுங்கில் உள்ள இக்கனிமம் சிபைனைல் குழுக் கனிமங்களில் ஓர் உறுப்பினராகும் .தென் ஆப்பிரிக்காவின்  பார்பெர்டோன் மாவட்டத்திலுள்ள பகுதியான பான் அக்கார்டு நிக்கல் படிவுகளில் நிக்குரோமைட்டு கண்டறியப்பட்டது. இயற்கையில் நிக்கல் படிவுகளில் நிக்குரோமைட்டு தோன்றுகிறது. நிக்கல் மிகுதியான குரோமைட்டு கனிமம் என்பதால் இப்பெயர் சூட்டப்பட்டது. 

சிபைனல் குழுவின் அணு அமைப்பு முறை பொதுவாக ஆய்வு செய்யப்பட்ட ஒரு கட்டமைப்பாகும், மேலும் பண்பு ரீதியாக சொல்வதென்றால் இக்கட்டமைப்பில் நான்கு நெருக்கப் பொதிவு ஆக்சிசன் அணுக்கள் உள்ளன. நிக்கல் அணுக்கள் சாதாரண சிபைனல் முறைக்கு ஏற்ப ஒழுங்கமைக்கப்பட்டுள்ளன. 

இந்த கனிமம் தென்னாப்பிரிக்காவில் உள்ள பான் அக்கார்டு நிக்கல் படிவுகளில் மட்டுமே காணப்படுகிறது, அங்கு இது குரோமைட்டை இடப்பெயர்ச்சி செய்து மாற்றுவதன் மூலம் இது உருவாகிறது. விளிம்புகளில் டிரெவோரைட்டு கனிமம் படிந்துள்ளது .

மேற்கோள்கள்
-----------

1. 1 2 3  Nichromite on Mindat.org
2. 1 2  Nichromite on Webmineral
3. ↑  Sawaokaa,A.Saitoa,S.Inoueb,K. and Asadab,T. (1971)Effect of high pressure on the lattice constants of chromites having the spinel structure. Materials Research Bulletin, 6, 97-101.
4. 1 2  Cabri, L. J. Chao G.Y. Pabst, Adolf, Fleischer, Michael. (1980) New Mineral Names. American Mineralogist, 65, 811.
5. ↑  "Glossary of Geology". 2019-03-06 அன்று மூலம் பரணிடப்பட்டது. 2019-10-01 அன்று பார்க்கப்பட்டது.
6. ↑  Wyckoff, R.W.G. (1965) Crystal Structures (Second Edition). 75-86 p. University of Arizona, Tucson, Arizona.
**அழகப்பன் நகர்** (ஆங்கில மொழி: *Allhagappan Nagar*) என்பது தமிழ்நாடு மாநிலத்தின் மதுரை மாவட்டத்தில் அமைந்துள்ள ஒரு புறநகர்ப் பகுதியாகும்.

கடல் மட்டத்திலிருந்து சுமார் 182 மீட்டர் உயரத்தில் அமைந்துள்ள அழகப்பன் நகர் பகுதியின் புவியியல் ஆள்கூறுகள், 9°53′43″N 78°05′52″E﻿ / ﻿9.8954°N 78.0977°E﻿ / 9.8954; 78.0977 ஆகும்.

மதுரை, பழங்காநத்தம், மாடக்குளம், ஜெய்ஹிந்த்புரம், சுப்ரமணியபுரம், எல்லிஸ் நகர், டி. வி. எஸ். நகர், பசுமலை, திருப்பரங்குன்றம், கோரிப்பாளையம், செல்லூர் (மதுரை), தல்லாகுளம், மதுரை, அண்ணா நகர், மதுரை, கே. கே. நகர், மதுரை, சிம்மக்கல், யானைக்கல், நெல்பேட்டை, கீழ வாசல், பாலரெங்காபுரம், அனுப்பானடி, தெற்கு வாசல், தத்தனேரி, கூடல் நகர் மற்றும் ஆரப்பாளையம் ஆகியவை அழகப்பன் நகர் பகுதிக்கு அருகிலுள்ள சில முக்கிய புறநகர்ப் பகுதிகளாகும்.

மதுரையிலிருந்து திருப்பரங்குன்றம் செல்லும் சாலைக்கு அருகில் அழகப்பன் நகர் பகுதி அமைந்துள்ளது. திருப்பரங்குன்றம் சாலையிலிருந்து அழகப்பன் நகர் செல்லும் சாலை குறுகலாக இருப்பதால், அச்சாலைகளின் சந்திப்பு போக்குவரத்து நெரிசல் மிக்கதாகக் காணப்படுகிறது.

அழகப்பன் நகர் பகுதியில் சொக்கநாதர் சுவாமியை மூலவராகக் கொண்ட மூவர் கோயில் என்ற சிவன் கோயில் ஒன்று அமையப் பெற்றுள்ளது. மூலவர் சிவலிங்கத்திற்குப் பின்புறம் விஷ்ணு, மீனாட்சி அம்மன் மற்றும் சிவன் ஆகிய மூவரும் (சிவபெருமானுக்கு மீனாட்சியம்மனை திருமணத்திற்காக விஷ்ணு தாரை வார்த்து) காட்சியளிப்பதால் இக்கோயில் மூவர் கோயில் என்றழைக்கப்படுகிறது. மேலும், சரசுவதி, இலட்சுமி மற்றும் பார்வதி ஆகிய மூவர் சன்னதிகளும் இக்கோயிலில் இடம் பெற்றுள்ளன.

அழகப்பன் நகர் பகுதியானது, மதுரை மேற்கு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.

மேற்கோள்கள்
-----------

1. ↑  "ALAGAPPA NAGAR Pin Code - 625003, Madurai South All Post Office Areas PIN Codes, Search MADURAI Post Office Address". *news.abplive.com*. 2023-07-26 அன்று பார்க்கப்பட்டது.
2. ↑  "Congestion worsens at Alagappan Nagar junction". *The Hindu* (ஆங்கிலம்). 2017-06-06. 2023-07-26 அன்று பார்க்கப்பட்டது.
3. ↑  "Moovar Temple : Moovar Moovar Temple Details". *temple.dinamalar.com*. 2023-07-26 அன்று பார்க்கப்பட்டது.

வெளி இணைப்புகள்
---------------

* GeoHack - அழகப்பன் நகர்
| பல்லவ சிம்ம கொடி |
| --- |
| பல்லவ மன்னர்களின் பட்டியல் |
| **முற்காலப் பல்லவர்கள்** |
| பப்பதேவன் | சிவகந்தவர்மன் |
| விசய கந்தவர்மன் |
| புத்தவர்மன் |
| விட்ணுகோபன் I |
| **இடைக்காலப் பல்லவர்கள் - தமிழ் நாடு** |
| குமாரவிட்ணு I |
| கந்தவர்மன் I |
| வீரவர்மன் |
| கந்தவர்மன் II II பொ. யு. 400 - 436 |
| சிம்மவர்மன் I II பொ. யு. 436 - 477 |
| கந்தவர்மன் III |
| நந்திவர்மன் I |
| **இடைக்காலப் பல்லவர்கள் - ஆந்திர பிரதேசம்** |
| விட்ணுகோபன் II |
| சிம்மவர்மன் II |
| விட்ணுகோபன் III |
| **பிற்காலப் பல்லவர்கள்** |
| சிம்மவர்மன் III |  |
| சிம்மவிட்டுணு | பொ. யு. 556 - 590 |
|  மகேந்திரவர்மன் I | பொ. யு. 590 - 630 |
|  நரசிம்மவர்மன் I (மாமல்லன்) | பொ. யு. 630 - 668 |
| மகேந்திரவர்மன் II | பொ. யு. 668 - 669 |
|  பரமேசுவரவர்மன் | பொ. யு. 669 - 690 |
|  நரசிம்மவர்மன் II (இராசசிம்மன்) | பொ. யு. 690 - 725 |
| பரமேசுவரவர்மன் II | பொ. யு. 725 - 731 |
|  நந்திவர்மன் II (பல்லவமல்லன்) | பொ. யு. 731 - 796 |
| தந்திவர்மன் | பொ. யு. 775 - 825 |
| நந்திவர்மன் III | பொ. யு. 825 - 850 |
| நிருபதுங்கவர்மன் (தென் பகுதி) | பொ. யு. 850 - 882 |
| கம்பவர்மன் (வட பகுதி) | பொ. யு. 850 - 882 |
| அபராசிதவர்மன் | பொ. யு. 882 - 901 |
| தொகு |

இராஜசிம்மனால் கட்டுவிக்கப்பட்ட காஞ்சிபுரம் கைலாசநாதர் கோயிலின், அழகிய சிற்பங்களோடுகூடிய உட்சுற்றின் தோற்றம்
இராசசிம்மன் என அழைக்கப்பட்ட **இரண்டாம் நரசிம்ம பல்லவன்** புகழ் பெற்ற பல்லவ மன்னர்களுள் ஒருவர். இவர் பல்லவ நாட்டை 40 ஆண்டு காலம் ஆட்சி புரிந்துள்ளார். சாளுக்கியர்களுடைய தொல்லைகள் குறைந்திருந்த காரணத்தால் இவருடைய ஆட்சிக்காலத்தின் பெரும்பகுதி அமைதிக் காலமாக விளங்கியது எனலாம். இதனால் சமயம், இலக்கியம், கட்டிடக்கலை முதலிய துறைகளில் ஆக்கப்பணிகள் நடைபெற்றன.

இரண்டாம் நரசிம்ம பல்லவ மன்னனால் கட்டப்பட்ட மாமல்லபுரம் கடற்கரை கோயில்
இவர் ஒரு சைவன் ஆவார். இதனால் இவர் காலத்தில் சைவசமயம் முனைப்புடன் முன்னேற்றம் கண்டது. பல கோயில்களையும் எழுப்பியுள்ளார். சமஸ்கிருத இலக்கிய, இலக்கண வளர்ச்சியில் இராசசிம்மன் பெரிதும் அக்கறை காட்டியதாகத் தெரிகின்றது. சமஸ்கிருதப் புலவர்களை இவர் ஆதரித்துவந்தார். 

மாமல்லபுரக் கடற்கரையில் அமைந்துள்ள, கடற்கரைக் கோயில்கள் என அறியப்படுகின்ற கோயில்கள் இராசசிம்மனால் கட்டுவிக்கப்பட்டவையே. |காஞ்சிபுரத்திலுள்ள, எழில் மிகுந்த சிற்பங்களுடன்கூடிய புகழ் பெற்ற கைலாசநாதர் கோயிலும் இவர் திருப்பணியே ஆகும். 

இவரது ஆட்சியின் இறுதிக்காலத்தில் சாளுக்கியரினால் மீண்டும் தொல்லைகள் ஆரம்பித்தன. அவர்களுடன் ஏற்பட்ட போரில் தனது மூத்த மகனை இழந்தார். இதன் பின் சிறிது காலத்தில் இராஜசிம்மனும் இறந்தார்.

மேற்கோள்கள்
-----------

1. ↑  Chapter 20: South India (1999 (Second Edition)). *Ancient Indian history and Civilization*. New Age International (P) Ltd. Publishers, New Delhi. பக். 447. பன்னாட்டுத் தரப்புத்தக எண்:81-224-1198-3.
**ரியாக்ட் இயக்குதளம்**, ஒரு கட்டற்ற உரிமம் உள்ள இயக்குதளம் ஆகும். இது சி மற்றும் சி++ நிரல் மொழிமூலம் உருவாக்கபட்டது. 1998 ஆம் ஆண்டு இதன் முதல் பாதிப்பு வெளியானது. வரைகலை பயனர் இடைமுகம் கொண்ட இயக்குதளம் என்பதனால் விண்டோஸ் இயக்கு தளத்துக்கு மாற்றாக இதனை பயன்படுத்தலாம்.

இரியாக்ட் இயக்குதளம் 0.4.7
1996-ஆம் ஆண்டு கட்டற்ற மென்பொருள் உருவாக்குனர் குழு பிரீவின் 95 என்ற திட்டத்தை உருவாக்கி அதன் மூலம் விண்டோசு 95 இயக்குதளத்திற்கு பதிலாக ஒருமாற்று கட்டற்ற இயக்குதளம் உருவாக்க விழைந்தனர். 

இரியாக்ட் இயக்குதளம் 0.3-5
விண்டோசு இயக்குதளத்தின் வலையமைப்பு சேவைகளை கட்டற்ற மென்பொருள் சாம்பா மூலம் பயன்படுத்தலாம்.

2015 ஆம் ஆண்டு இரசிய அரசின் தொடர்பியல் அமைச்சகம் ரியாக்ட் இயக்குதளம் தனிநபர் மேசைகணினியிலும், வழங்கி கணினியிலும் பயன்படுத்தப்படும் இறக்குமதி செய்யக்கூடிய கட்டுப்பாடுகளுடன் கூடிய உரிமம் பெற்ற இயக்குதளத்திற்கு மாற்றாக இதனைப் பயன்படுத்துவதின் மூலம் ரசிய கட்பாடுகளுடன் கூடிய உரிமம் பெற்ற இயங்குதளத்தில் சார்ந்து இருப்பதை தவிர்க்கலாம் என்று கூறியுள்ளது.

வெளிஇனைப்புகள்
--------------

மேற்கோள்கள்
-----------

1. ↑  "ReactOS on Open Hub". *openhub.net*. Black Duck Open Hub. 2014-10-24 அன்று பார்க்கப்பட்டது.
2. ↑  "ReactOS on GitHub". *GitHub*. 2019-04-27 அன்று பார்க்கப்பட்டது.
3. ↑  "Download | ReactOS Project". *www.reactos.org*. 2017-07-28 அன்று பார்க்கப்பட்டது.
சில பொருட்கள் வெட்ட வெளியை விட சற்றே குறைந்த அளவு காந்த ஊடுமை பெற்றிருக்கும். அவற்றை எதிர்காந்தப் பொருட்கள் என வழங்குவர். பிசுமுத்து, வெள்ளி, செம்பு, நீர், காற்று ஆகியவை எதிர் காந்த பொருட்களுக்கு சான்று. வெட்ட வெளியை விட சற்றே மிகுந்த அளவு காந்த ஊடுமை பெற்ற பொருட்களே துணைக் காந்தப் பொருட்கள். உதாரணம் பிளாட்டினம், அலுமினியம் ஆகியவை. மேலும் சில பொருட்கள், வெட்ட வெளியை விட பல மடங்கு அதிக காந்த ஊடுமை பெற்றிருக்கும். அவையே இருப்புக் காந்தப் பொருட்கள் எனப்படும். இதன்படியே காந்தப் பொருட்கள் வகைபடுத்தப் படுகின்றன.

துணை காந்தப் பொருட்களின் காந்தப்புலம்
-------------------------------------

ஓரணுவின் எதிர்மங்களில் தற்சுழற்சி, நீள் வட்டப்பாதை சுழற்சி ஆகியவற்றின் நிகரக் காந்த விளைவே அவ்வணுவின் காந்தத் தன்மையைத் தீர்மானிகிறது. ஓரணுவின் எதிர்மங்களின் சுழற்சிகளின் நிகரக் காந்த விளைவு சுழியாக இருப்பின் அவ்வணுவாலாய தனிமம் காந்தமல்லாப் பொருளாக விளங்கும். துணை காந்தப் பொருட்களின் அணுக்கள் அல்லது மூலக்கூறுகள் ஒவ்வொன்றிலும் எதிர்மங்களின் சுழற்சிகளின் நிகர காந்த அளவு மிக மிகச் சிறிய அளவில் இருக்கும். இப்பொருட்களை ஒரு காந்தப் புலத்தில் வைத்தால் காந்தப் புலத்தின் திசையில் இன்னொரு காந்தப் புலத்தைத் தோற்றுவிக்கும் வகையில் இவற்றின் அணுக்கள் அல்லது மூலக்கூறுகள் திருப்பப் படும். ஒரு காந்தப் புலத்தில் ஒரு புள்ளியில் காந்தவரி அடர்த்தியை அளந்து, அந்த காந்தப்புலத்தில் பிளாட்டினம், அலுமினியம் ஆகியவற்றுள் ஏதாவது ஒன்றாலான ஒரு பொருளை வைத்த பின்னர் முன் அளந்த அதே புள்ளியில் மீண்டும் காந்தவரி அடர்த்தியை அளந்து பார்த்தால், அதன் மதிப்பு முன்பு கிடைத்த மதிப்பை விட சற்று அதிகமாக இருப்பதைக் காணலாம். எனவே இவை துணை காந்தப் பொருட்கள் ஆகின்றன.

உச்சாத்துணைகள்
--------------

1. 1 2  அடிப்படை மின்னியல் - பேரா. இரா. கணேசன்
**சீ சீ கௌதாரி** (*See-see partridge*)(***அம்மோபெர்டிக்சு கிரிசோகுலரிசு***) என்பது வரிசை கல்லிபார்மிசைசார்ந்த பெசண்ட் குடும்பமான பாசியானிடேயில் உள்ள ஒரு விளையாட்டுப் பறவையாகும் .

தென்கிழக்கு துருக்கியிலிருந்து சிரியா மற்றும் ஈராக் கிழக்கே ஈரான் மற்றும் பாக்கித்தான் வரை இந்த கௌதாரி பூர்வீக வரம்பைக் கொண்டுள்ளது. இதனுடன் நெருங்கிய தொடர்புடையது எகிப்து மற்றும் அரேபியாவில் உள்ள இதன் இணையான, மணல் கௌதாரி, *அம்மோபெர்டிக்சு கோயி* ஆகும்.

இந்த கௌதாரி 22-25 செ.மீ. நீளமுடைய பறவை வறண்ட, திறந்த மற்றும் பெரும்பாலும் மலைப்பாங்கான பகுதியில் வசித்து இனப்பெருக்கம் செய்யும் தன்மையுடையது ஆகும். இது 8 முதல் 16 முட்டைகள் வரை இடும். சிறிய வரிசையான தரையில் புற்களில் கூடு கட்டுகிறது. சீ சீ கௌதாரி பலவிதமான விதைகள் மற்றும் சில பூச்சி உணவுகளை எடுத்துக்கொள்கிறது.

சீ சீ கௌதாரி ஒரு வட்டவடிவான பறவை ஆகும். மணல்-பழுப்பு நிறத்தில் அலை அலையான வெள்ளை மற்றும் பழுப்பு நிற கோடுகளுடன் காணப்படும். ஆண் சாம்பல் நிறத் தலை மற்றும் கண் வழியாகக் கருப்பு பட்டை மற்றும் ஒரு வெள்ளை நிறத்தில் கன்ன இணைப்புடன் காணப்படும். கழுத்து பக்கங்களிலும் வெள்ளை புள்ளிகள் உள்ளன. 

  

பொதுவாக இது இணையாகவோ அல்லது அதிகபட்சமாக இரண்டு முதல் நான்கு பறவைகளுடன் கூட்டமாகவோ காணப்படும். ஆனால் ஐம்பதுக்கும் மேற்பட்ட பறவைகளின் கூட்டங்களும் காணப்பட்டுள்ளன.

தொந்தரவு ஏற்பட்டால், சீ சீ கௌதாரி பறப்பதை விட ஓட விரும்புகிறது. ஆனால் தேவைப்பட்டால் இது சிறிது தூரம் பறக்கிறது. இதன் ஒலி விசில் *ஹ்விட்-ஹ்விட்-ஹ்விட்* .

மேற்கோள்கள்
-----------

1. ↑  BirdLife International (2016). "*Ammoperdix griseogularis*". *IUCN Red List of Threatened Species* **2016**: e.T22678652A85924042. doi:10.2305/IUCN.UK.2016-3.RLTS.T22678652A85924042.en. .
2. ↑  Khaliq, Imran; Babar, Muhammad; Riaz, Maria; Khan, Aleem Ahmed (July 2010). Genetic diversity in see-see partridge (Ammoperdix griseogularis, Galliformes) populations from sub-Himalayan Mountain ranges of Pakistan.. பார்த்த நாள்: 8 May 2013.

* மேட்ஜ் மற்றும் மெகோவன் எழுதிய *ஃபெசண்ட்ஸ், பார்ட்ரிட்ஜ்கள் மற்றும் க்ரூஸ்* ,ISBN 0-7136-3966-0

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q920780
* விக்கியினங்கள்: Ammoperdix griseogularis
* ADW: Ammoperdix\_griseogularis
* Avibase: 439AFD40508D453F
* BioLib: 21407
* BirdLife: 22678652
* ஈபேர்டு: sespar1
* EUNIS: 15521
* Euring: 3620
* GBIF: 2473732
* iNaturalist: 1049
* IRMNG: 11352770
* ITIS: 175947
* IUCN: 22678652
* Xeno-canto: Ammoperdix-griseogularis

 |
**வலைப்பந்து** ஏழு பேர்கள் அடங்கிய இரு அணிகளுக்கிடையே ஆடப்படும் ஓர் பந்து விளையாட்டு ஆகும்.இது பெண்கள் கூடைப்பந்து விளையாட்டின் துவக்கநிலை பதிப்புகளிலிருந்து உருவானதால் கூடைப்பந்து விளையாட்டுடன் பல ஒற்றுமைகளைக் கொண்டுள்ளது. இங்கிலாந்தில் 1890களில் இது ஓர் முறையான விளையாட்டாக மேம்படுத்தப்பட்டது.அங்கிருந்து பல நாடுகளுக்குப் பரவியது.பொதுநலவாய நாடுகளில் பரவலாக விளையாடப்படும் இந்த விளையாட்டினை பெரும்பாலும் பெண்களே விளையாடுகின்றனர். 

செவ்வக வடிவ ஆடுகளம் மூன்று பகுதிகளாகப் பிரிக்கப்பட்டு இரு சிறு இறுதிப்பகுதிகளிலும் உயரமான இலக்குகூடை அமைந்துள்ளது. விளையாட்டின் நோக்கம் எதிரணியின் கூடையில்,பந்தை எடுத்துச் சென்று எறிந்து *கோல்* இடுவதாகும். அணியின் வீரர் ஒவ்வொருவருக்கும் குறிப்பிட்ட செயலாற்றும் வகையில் "இடங்கள்" வரையறுக்கப்படுள்ளன. அவற்றிலிருந்து அவர்களது நகர்வுகள் கட்டுப்படுத்தப்பட்டுள்ளன.ஆட்டத்தின்போது பந்தைக் கையாளும் வீரர் மற்றொருவருக்கு பந்தை கைமாற்றுமுன் ஒரு எட்டுதான் எடுக்க முடியும். பந்தை மூன்று நொடிகளுக்கு மேலாக கைமாற்றாது வைத்திருக்க முடியாது. குறிப்பிட்ட முன்னணி வீரர்கள் மட்டுமே கோல் எறிய முடியும். 60 நிமிடங்கள் நடக்கும் ஆட்டம் பதினைந்து நிமிட இடைவெளிகளாகப் பிரிக்கப்பட்டுள்ளது. ஆட்ட இறுதியில் கூடுதல் கோல்கள் இட்ட அணியினர் வெற்றி பெறுவர்.

70 நாடுகளில் 20 மில்லியன் மக்களுக்கும் கூடுதலானவர் விளையாடுவதாகக் கூறப்படும் இவ்விளையாட்டினை பன்னாட்டு வலைப்பந்து சங்கங்களின் கூட்டமைப்பு(IFNA)உலகளவில் கட்டுப்படுத்தி வருகிறது.

வெளியிணைப்புகள்
---------------

* பன்னாட்டு வலைப்பந்து சங்கங்களின் கூட்டமைப்பு
* பன்னாட்டு வலைப்பந்து
* வலைப்பந்து காட்சிகள் பரணிடப்பட்டது 2010-03-25 at the வந்தவழி இயந்திரம்
பூமியைச் சுற்றியுள்ள வெளி 12 இராசிகளாகப் பிரிக்கப்பட்டுள்ளது. புவி தன்னைத்தானே ஒரு நாளுக்கு ஒருமுறை சுற்றுவதால், அதன் பரப்பிலுள்ள ஒவ்வொரு புள்ளியும் ஒரு நாளில் எல்லா இராசிகளையும் கடந்து செல்கின்றது. பூமிக்குச் சார்பாகப் பார்க்கும்போது இந்த இராசி மண்டலம் ஒரு நாளில் ஒரு முறை பூமியை முழுவதுமாகச் சுற்றிவருகிறது எனலாம். எனவே குறிப்பிட்ட ஒரு நேரத்தில், பூமியிலுள்ள ஒரு புள்ளிக்குச் சார்பாக, அடிவானத்தில் ஏதாவது ஒரு இராசியிலுள்ள ஒரு புள்ளி இருக்கும். சோதிடத்தின்படி, அப்புள்ளியே, அக் குறிப்பிட்ட இடத்திற்கு அந் நேரத்துக்குரிய **இலக்கினம்** (லக்னம்) ஆகும். இது அப்புள்ளி இருக்கும் இராசியில் அது சென்ற கோண அளவைக் குறிக்கும் பாகை, கலை, விகலை அளவுகளில் குறிப்பிடப் படுகின்றது.

மனிதர்களின் பிறந்த நேரத்துக்குக் கணிக்கப்படும் சாதகக் குறிப்பில், அப் பிறந்த நேரத்தில் அடி வானத்தில் தோன்றிய இராசியின் புள்ளி அச் சாதகத்துக்குரிய இலக்கினமாகக் குறிக்கப்பட்டிருக்கும். பொதுவாக இலக்கினம் என்னும்போது அப் புள்ளி இருக்கும் இராசியின் பெயரையே கூறுவது வழக்கமாயினும், சோதிடத்தில் அச்சொட்டான கணிப்புகள் தேவைப்படும்போது, இலக்கினத்தைக் குறிக்கும் துல்லியமான கோண அளவு பயன்படுகின்றது.

இவற்றையும் பார்க்கவும்
----------------------

* சோதிடக் கருத்துருக்கள்
* லக்ன பொருத்தம்

மேற்கோள்கள்
-----------

1. ↑  *The Essentials of Vedic and thantrik Astrology*, by Komilla Sutton, The Wessex Astrologer Ltd, England, 1999, p.96.
2. ↑  "Sri Ramana Maharshi's Moksha", by Sri Sankara Bhagavadpada, Yogi Impressions, India, 2008, p.49
3. ↑  *Light on Life: An Introduction to the Astrology of India*, by Hart deFouw and Robert Svoboda, Penguin, 1996, pp.45–46.
**இலி தொல்லியல் பூங்கா** ஐக்கிய அரபு அமீரகத்தின் நகரங்களில் ஒன்றான அல் எயினுக்கு வெளியே அல் எயின் - துபாய் சாலையில் 10 கிலோ மீட்டர் தொலைவில் அமைந்துள்ளது. இவ்விடத்தில் ஒரு தொல்லியல் களமும், ஒரு பொதுப் பூங்காவும் ஒருங்கே அமைந்துள்ளன. கிமு 2000 - 2500 காலப்பகுதியைச் சேர்ந்த வெண்கலக்காலக் குடியேற்றம் ஒன்றின் எச்சங்களைக் கொண்டுள்ள இத் தொல்லியல் களத்தில் 1995 ஆம் ஆண்டில் அகழ்வாய்வுகள் செய்யப்பட்டன. பெறுமதி வாய்ந்த பல தொல்பொருட்கள் இப்பகுதியில் கண்டெடுக்கப்பட்டுள்ளன. இவற்றுட் பல 4000 ஆண்டுகளுக்கு மேற்பட்ட பழமை வாய்ந்தவை. இங்கு கண்டெடுக்கப்பட்ட தொல்பொருட்கள் பல அல் எயின் அருங்காட்சியகத்தில் வைக்கப்பட்டுள்ளன. இப்பகுதியில் தொன்மை வாய்ந்த சில அமைப்புக்களும் ஆங்காங்கே காணப்படுகின்றன.

இத் தொல்லியல் களத்தையும் உள்ளடக்கி ஒரு பொதுப் பூங்கா அமைக்கப்பட்டுள்ளது. இங்கே பல வகையான தாவரங்களும், நீரூற்றுக்களும், சிறுவர் விளையாடுவதற்கான வசதிகளும் உள்ளன. இதனால் தொல்லியல் ஆர்வம் உள்ளவர்கள் மட்டுமன்றி உள்நாட்டையும், வெளிநாடுகளையும் சேர்ந்த பொழுது போக்குச் சுற்றுலாப் பயணிகளும் இவ்விடத்துக்கு அதிக அளவில் வருகிறார்கள். 

இவ்விடத்துக்கு அருகிலே புதைபடிவப் பள்ளத்தாக்கு அமைந்துள்ளது. இப்பள்ளத்தாக்கில், பல ஆயிரக்கணக்கான ஆண்டுகளுக்கு முன்னர் இப்பகுதியைக் கடல் மூடியிருந்தபோது வாழ்ந்த உயிர்களின் புதைபடிவங்கள் ஏராளமாகக் காணப்படுகின்றன.

மேற்கோள்கள்
-----------

1. ↑  "Al Hilli Archaeological Park", *Abu Dhabi Authority for Culture & Heritage*, The USA, 2011-07-22 அன்று மூலம் பரணிடப்பட்டது, 2010-10-03 அன்று பார்க்கப்பட்டது
2. ↑  "Hili Grand Tomb", *Al Ain National Museum*, The UAE, 2009-12-03 அன்று மூலம் பரணிடப்பட்டது, 2010-10-03 அன்று பார்க்கப்பட்டது
3. ↑  "New archaeological evidence unveiled in Al Ain". Abu Dhabi World. 2019-05-29. .
நாரிழை ( Fiber) அல்லது **இழை** என்பது நீளமான நூல் போன்ற ஒரு வகை மூலப்பொருள். திசுக்களை சேர்த்து பிடிப்பதற்காக 
உயிரியல் துறையில் இவை மிக முக்கியத்துவம் வாய்ந்ததாக உள்ளது. நரம்பிழைகள் மனிதனிற்குப் பலவிதமாக பயன்படுகிறது. நாரிழைகளைத் திரித்து பலவித நூதன பொருட்களை செய்யலாம். காகிதம் போன்ற விரிப்பு அல்லது தாட்களை உருவாக்கலாம் .

இயற்கை இழை
----------

இயற்கை இழை தாவரங்கள், விலங்குகள் மற்றும் நிலவியல் செயற்பாடுகள் சிலவற்றினால் உருவாகின்றன. அவை குறிப்பிட்ட காலத்தின் பின்னர் மக்கி அழியக் கூடியன. அவை தோன்றிய மூலங்களைக் கொண்டு அவை வகைப்ப்படுத்தபடுகின்றன.

அ. தாவர இழைகள்  
 
ஆ. மர இழைகள்   

இ. விலங்கு இழைகள்   

ஈ. உலோக இழைகள்

இவைகளையும் பாருங்கள்
--------------------

* ஒளியிழை

மேற்கோள்கள்
-----------

1. ↑  Harper, Douglas. "fiber". *Online Etymology Dictionary*.
2. ↑  Kadolph, Sara (2002). *Textiles*. Prentice Hall. பன்னாட்டுத் தரப்புத்தக எண்:978-0-13-025443-6.
3. ↑  Saad, Mohamed (Oct 1994). *Low resolution structure and packing investigations of collagen crystalline domains in tendon using Synchrotron Radiation X-rays, Structure factors determination, evaluation of Isomorphous Replacement methods and other modeling.*. PhD Thesis, Université Joseph Fourier Grenoble I. பக். 1–221. doi:10.13140/2.1.4776.7844. .
இந்தக் கட்டுரை இறகுப் பந்தாட்டம் பற்றியது.  ஒத்த இந்திய பந்தாட்டம், பூப்பந்தாட்டம் என்பதைப் பாருங்கள்.
இரட்டையர்கள் அணிகளாக இறகுப்பந்தாட்டம் ஆடுதல்
**இறகுப்பந்து** விளையாட்டினை பிரிட்டானிய இராணுவ வீரர்கள் 19 ஆம் நூற்றாண்டின் பிற்பகுதியில் இங்கிலாந்தில் அறிமுகம் செய்தனர். இவ்விளையாட்டினை 1873 ஆம் ஆண்டில் இங்கிலாந்தில் ப்யூபர்ட் பிரபுவின் கிராமப் பகுதியான "பாட்மிண்டன்" (*Badminton*) எனும் இடத்தில் ஆடப்பட்டதால் இந்த விளையாட்டை ஆங்கிலத்தில் "பாட்மிண்டன்" என்று அழைத்தனர். இது ஒரு மட்டைப் பந்தாட்ட (racquet sport) வகை விளையாட்டு. இதில் பூக்குவளை போல் இருக்கும் இறகுகளால் ஆன பந்தை (ஷட்டில்காக்), இறுக்கமாக பின்னிய வலை மட்டையால் (ராக்கெட் ) வலைக்கு மேலாக போய் எதிர்த்தரப்பு ஆடுகளத்துக்குள் விழுமாறு அடித்து விளையாடும் ஒரு விளையாட்டாகும்

ஆடுகளம்
-------

இறகுப் பந்தாட்டத்தின் ஆடுகளம் ஒற்றையர் ஆடுகளம், இரட்டையர் ஆடுகளம் என இரண்டு பிரிவுகளாகப் பிரிக்கப்பட்டுள்ளன.

### ஒற்றையர் ஆடுகளம்

ஒற்றையர் ஆடுகளத்திற்கான நீளம் 13.40 மீட்டர், அகலம் 5.18 மீட்டர் கொண்டிருக்கும். மையக் கோட்டிலிருந்து ஒவ்வொரு பக்கத்திலும் 1.98 மீட்டர் நீளத்திற்கு குறுகிய பந்து போடும் கோடு (Short Service Line) இருக்க வேண்டும். தரையிலிருந்து வலையின் உயரம் 5 அடி இரண்டு பக்கங்களிலும் 5 அடி 1 அங்குலம் என்பதாக இருக்க வேண்டும்.

### இரட்டையர் ஆடுகளம்

இரட்டையர் ஆடுகளத்திற்கான நீளம் 13.40 மீட்டர், அகலம் 6.10 மீட்டர் கொண்டிருக்கும். மையக் கோட்டிலிருந்து ஒவ்வொரு பக்கத்திலும் 1.98 மீட்டர் நீளத்திற்கு குறுகிய பந்து போடும் கோடு (Short Service Line)இருக்க வேண்டும். இரண்டு பக்கங்களின் பின் கோட்டிற்கு உட்புறம் 76 செ.மீக்கு இரட்டையருக்கான நீள பந்து போடும் கோடு இருக்க வேண்டும். (பக்கக் கோட்டிற்கு உட்புறம் இரண்டு பக்கங்களிலும் 46 செ.மீ க்கு ஒற்றையருக்கான பக்கக் கோடு இருக்க வேண்டும்.

பந்து
-----

இறக்கைப்பந்து
இறகுப் பந்தின் எடை 4.73 கிராம் முதல் 5. 50 கிராம் வரை இருக்கலாம். இறகுகள் 14 முதல் 16 வரை இருக்கலாம். பந்தின் விட்டம் 1 முதல் 1 1/8 அங்குலம் கார்க்கின் மேல் இருக்கும். நீளம் 2 1/2 முதல் 2 3/4 அங்குலம் வரை இருக்கலாம்.

மட்டை
-----

மட்டையின் உயரம் 26 முதல் 27 அங்குலம் வரையும், விட்டம் 8 முதல் 9 அங்குலம் வரையும் இருக்க வேண்டும்.

ஆட்டக் கணக்கு
-------------

ஓர் ஆட்டத்தில் எத்தரப்பினர் 21புள்ளிகள் எடுக்கிறார்களோ அவ்வணி வெற்றி பெறும். ஒரு போட்டியாட்டத்தில் மூன்றில் இரண்டு மோதல்களில் வென்ற அணியே வெற்றி பெற்ற அணியாகும்.

இருவர் ஆட்டத்தில் ஒருவர் முதலெறிதலில் (சர்வீஸ்) ஆட்டம் இழந்தால் இரண்டாம் நபருக்கு வாய்ப்பு அளிக்கப்படும். அவருக்குப் பின்னரே எதிர் அணிக்கு கொடுக்கப்படும்.

இரு அணிகளும் சமமாக 20 புள்ளிகள் வென்றெடுத்தால் 2 புள்ளி வித்தியாசம் பெறும் அணி வெற்றி பெறும் .

புற இணைப்புகள்
--------------

* Badminton World Federation
	+ Laws of Badminton பரணிடப்பட்டது 2017-01-08 at the வந்தவழி இயந்திரம்
	+ Simplified Rules பரணிடப்பட்டது 2016-12-27 at the வந்தவழி இயந்திரம்
* Badminton Asia Confederation
* Badminton Pan Am
* Badminton Oceania
* Badminton Europe
* Badminton Confederation of Africa

மேற்கோள்கள்
-----------

1. ↑  "Badminton – The Olympic Journey". Badminton World Federation Olympics. 10 February 2018 அன்று பார்க்கப்பட்டது.
2. ↑  "badminton, *n.*", *Oxford English Dictionary*
3. ↑  "About Game", *Ball Badminton Federation of India*, 2008, 7 July 2011 அன்று மூலம் பரணிடப்பட்டது, 7 July 2011 அன்று பார்க்கப்பட்டது
**இளங்கலை வணிகவியல்** (Bachelor of Commerce) அல்லது சுருக்கமாக **பி. காம்** என்பது கல்லூரி அல்லது பல்கலைக்கழகங்களில் வணிகவியல் பாடத்தில் இளநிலை பட்டம் பெறுவதை குறிப்பதாகும். இது **இளங்கலை வணிகவியல் நிர்வாகம்** (Bachelor of Commerce and Administration), அல்லது **பிசிஏ** எனவும் அழைக்கப்படுகிறது. பெரும்பாலும் காமன்வெல்த் நாடுகளிலேயே இப்பட்டம் வழங்கப்படுகிறது. பொதுவாக இந்த பட்டமானது மூன்று ஆண்டுகள் அல்லது நான்கு ஆண்டுகள் முழுநேரப் படிப்பாக வழங்கப்படுகிறது. இந்தியாவில் மூன்று ஆண்டு படிப்பாக உள்ளது.

சிறப்புகள்
----------

இந்தியாவில் வழங்கப்படும் சிறந்த பட்டப் படிப்புகளில் வணிகவியல் பட்டமும் ஒன்றாக திகழ்கிறது. இந்த படிப்பினை முடித்தால் வங்கித் தேர்வுகள், போட்டித் தேர்வுகள் போன்றவற்றை எழுதுவது சுலபம் என்பதால், தமிழகத்தில் முன் எப்போதும் இல்லாத அளவிற்கு இப்படிப்புக்கான மதிப்பு அதிகரித்துள்ளது. பனிரெண்டாம் வகுப்பு மாணவர்கள் பலரும் இந்த படிப்பினை முதன்மை விருப்பமாக தேர்ந்தெடுக்கின்றனர்.

மேற்கோள்கள்
-----------

1. ↑  "Bachelor Of Commerce (Bcom) - Varsity College". *www.varsitycollege.co.za*. 2017-08-31 அன்று மூலதளத்திலிருந்து பரணிடப்பட்டது எடுக்கப்பட்டது.
2. ↑  Available BCom degrees, Athabasca University
3. ↑  "B Com Course Details In Hindi | बीकॉम कैसे करें | Student Guide Portal" (ஆங்கிலம்). 26 November 2021. 2021-12-07 அன்று பார்க்கப்பட்டது.
மின்னணுவியலில் **ஈட்டம்** (*gain*) அல்லது **மின்திறன் பெருக்கம்** அல்லது **மின்திறன் மிகைப்பு** என்பது மின்வலு வழங்கியில் இருந்து குறிப்பலையின் மீது ஆற்றலைச் சேர்த்து ஒரு மின்சுற்றின் (பெரும்பாலும் பெருக்கி) உள்ளீட்டில் இருந்து வெளியீட்டிற்கு செல்லும் குறிப்பலையுடைய வலு அல்லது வீச்சினைக் கூட்டும் திறனைக் காட்டும் அளவாகும். இதனைப் பெரும்பாலும் ஒரு கட்டகத்தின் குறிப்பலை உள்ளீடுடன் குறிப்பலை வெளியீடின் விகிதமாக கணக்கிடப்படும். இதன் மதிப்பு பெரும்பாலும் டெசிபெல்லால் குறிக்கப்பெறும்.

ஈட்டம் என்னும் கலைச்சொல் மின்னணுவியலில் தெளிவற்ற நிலையைத் தருகிறது. ஆகையால், வெளியீடு மற்றும் உள்ளீடு மின்னழுத்தத்தின் விகிதம் *மின்னழுத்த ஈட்டம்* எனவும், மின்சாரத்தின் விகிதம் *மின்சார ஈட்டம்* எனவும், மின்திறன் அல்லது மின்வலுவின் விகிதம் *மின்திறன் அல்லது மின்வலு ஈட்டம்* எனவும் விளக்கமாகக் குறிப்பிடலாம். ஒலியியல் மற்றும் பொதுப்பயன்பாட்டு மிகைப்பியியலில், குறிப்பாக செயல்படு மிகைப்பியில், பெரும்பாலும் ஈட்டம் என்பது மின்னழுத்த ஈட்டத்தினைக் குறிக்கும். ஆனால் வானொலி மிகைப்பியியலில், ஈட்டம் என்றால் அது திறன் ஈட்டத்தைக் குறிக்கும். இதற்குமேல், ஈட்டம் என்ற கலைச்சொல்லை உள்ளீடும், வெளியீடும் வெவ்வேறு அலகுகள் கொண்ட உணரிகள் போன்ற கட்டகங்களிலும் கூட பயன்படுத்தப்படும். எடுத்துக்காட்டாக, ஒளியுணரியின் துலக்கத்திறனை ஓர் ஒளியனில் 5 மைக்ரோவோல்டுகள் என்பனப் போன்று.

மடக்கை அலகுகள் மற்றும் டெசிபெல்கள்
----------------------------------

### திறன் ஈட்டம்

பருமனறி விதியின் படி, திறன் ஈட்டத்தை டெசிபெல்லில் பின்வருமாறு எழுதலாம்:

{\displaystyle {\text{Gain}}=10\log \left({\frac {P\_{\mathrm {out} }}{P\_{\mathrm {in} }}}\right)\ \mathrm {dB} }
இங்கு, *P*in மற்றும் *P*out என்பது உள்ளீடு மற்றும் வெளியீடு மின்திறன்கள் என்க.

இது இயல் மடக்கையில் பின்வருமாறு தரப்படும்:

{\displaystyle {\text{Gain}}=\ln \left({\frac {P\_{\mathrm {out} }}{P\_{\mathrm {in} }}}\right)\,\mathrm {Np} }
இங்கு, திறனீட்டம் நேப்பர் அலகில் ({\displaystyle \mathrm {Np} }) தரப்படுகிறது.

மேற்கோள்கள்
-----------

1. ↑  Graf, Rudolf F. (1999). *Modern Dictionary of Electronics* (7 ). Newnes. பக். 314. பன்னாட்டுத் தரப்புத்தக எண்:0080511988. .
2. ↑  Basu, Dipak (2000). *Dictionary of Pure and Applied Physics*. CRC Press. பக். 157. பன்னாட்டுத் தரப்புத்தக எண்:1420050222. .
3. ↑  Bahl, Inder (2009). *Fundamentals of RF and Microwave Transistor Amplifiers*. John Wiley and Sons. பக். 34. பன்னாட்டுத் தரப்புத்தக எண்:978-0470462317. .
**உக்கிர மூர்த்திகள்**  என்பது பௌத்தர்களால் வணங்கப்படும் உக்கிர உருவத்தில் இருக்கும் தேவர்கள் அல்லது போதிசத்துவர்களைக்குறிக்கும். இவர்கள் அமைதியான போதிசத்துவர்களின் அல்லது தேவர்களின் உக்கிரமான அவதாரங்களாக கருதப்படுகின்றனர். இவர்களது உக்கிரத்தை குறிக்க, இவர்கள் மிகவும் பயமுறுத்தும் வகையிலும், ரத்தம், மண்டை ஓடு போன்றவற்றை தாங்கியவர்கள் போலவும் பயங்கரமாக சித்தரிக்கப்படுகின்றனர்.

இவர்களுடைய சித்தரிப்பு பௌத்த கருத்துகளுக்கு அந்நியமாக தோன்றினாலும், இவர்களில் சித்தரிப்பு வெறும் உருவகமே என்பதை கருத்தில் கொள்வது அவசியம். இவர்கள் இந்த உக்கிரம் மனதில் எழும் தீய எதிர்மறையான எண்ணங்களை அழிக்க நிகழும் ஆற்றல் மிகுந்த செயல்களின் உருவகம் ஆகும். எனவே இவர்கள் நம்முடைய தீய எண்ணங்களை அழிப்பத்தற்கு எடுத்துக்கொள்ளும் முயற்சிகளின் அடையாளமே இந்த உக்கிர மூர்த்திகள். மேலும் இவர்கள் தர்மத்தை பின்பற்றுவர்களின் பாதுகாவலர்காளகவும் விளங்குகின்றனர். 

உக்கிர மூர்த்திகளை கீழ்க்கண்ட பிரிவுகளாக பிரிக்கலாம்:  

* ஹேருகர்கள்
* *பாலர்கள்(पाल)*(காவலர்கள்), இவர்களை கீழ்க்கண்ட மூன்று உட்பிரிவுகளாக பிரிக்கலாம்:  
  

	+ தர்மபாலர்கள் - தர்மத்தின் காவலர்கள்
	+ லோகபாலர்கள் - உலகத்தை காப்பாற்றுப்வர்கள்
	+ ஷேத்ரபாலர்கள்(க்ஷேத்ரபாலகர்கள்)- ஒரு குறிப்பிட்ட இடத்தை காப்பவர்கள்
* வித்யாராஜாக்கள் - புத்தர்களின் காவலர்கள்

மேற்கோள்கள்
-----------

1. ↑  Thurman, Robert (2011). *The Tibetan Book of the Dead: Liberation Through Understanding in the Between*. Random House Publishing Group. பக். 149. பன்னாட்டுத் தரப்புத்தக எண்:978-0-307-78402-5.
2. ↑  "Berzin, Alexander; Making Sense of Tantra". 2020-05-17 அன்று மூலதளத்திலிருந்து பரணிடப்பட்டது எடுக்கப்பட்டது. 2018-01-12 அன்று பார்க்கப்பட்டது.
3. ↑  Chögyam Trungpa. The Collected Works of Chögyam Trungpa: Volume 3, Shambala, 2003, page 438.
**இருமுனைப் போர்** (Two-front war) என்பது ஒரு நாடு அல்லது கூட்டணி ஒரே நேரத்தில் இரு வேறு இடங்களில் வெவேறு எதிரிகளுடன் போர் நிகழ்த்துவதைக் குறிக்கிறது. இத்தகு போரில் ஈடுபடுவதால் ஏதேனும் ஒரு முனையில் கவனம் செலுத்த முடியாமல் படைகளும், போர் முயற்சியும் பிளவுபடுகிறது. இதனால் இரு முனைகளிலும் வெற்றி வாய்ப்பு குறைகிறது. மேல்நிலை உத்தியளவில் இருமுனைப் போர்களில் ஈடுபடுவது தவிர்க்கப்படவேண்டுமென்பது போரியல் உத்தியாளர்களின் பரிந்துரை.

வரலாற்றில் பல முறை ஒரு நாடு இருமுனைப் போரில் ஈடுபட்ட எடுத்துக் காட்டுகள் உள்ளன. உரோமைப் பேரரசு இரண்டாவது ஃபொனீசியப் போரில் கார்தேஜுடனும் முதலாம் மாசிடோனியப் போரில் மாக்கடோனியவுடனும் போரிட்டது இதற்கு ஒரு எடுத்துக்காட்டு. மேலும் முதலாம் நெப்போலியனின் ஐரோப்பியப் போர்கள், முதலாம் மற்றும் இரண்டாம் உலகப் போர்களில் ஜெர்மனி ஈடுபட்ட போர்கள் இருமுனைப் போருக்கு பிற எடுத்துக்காட்டுகள்.

மேற்கோள்கள்
-----------

1. ↑  Bernard Wasserstein (12 February 2009). *Barbarism and Civilization: A History of Europe in our Time*. OUP Oxford. பக். 45–. பன்னாட்டுத் தரப்புத்தக எண்:978-0-19-162251-9. .
2. ↑  Cathal J. Nolan (2002). *The Greenwood Encyclopedia of International Relations: S-Z*. Greenwood Publishing Group. பக். 1712–. பன்னாட்டுத் தரப்புத்தக எண்:978-0-313-32383-6. .
3. ↑  "Interior Lines". Encyclopedia Com. May 1, 2020 அன்று பார்க்கப்பட்டது.
உணவைச் சமைத்து உண்ண வசதி செய்யும் வணிகம் **உணவகம்** ஆகும். விரும்பிய உணவை கேட்டு இருந்து சாப்பிட்டு செல்லுமிடங்களையே உணவகம் என்று குறிப்பிட்டாலும், பல உணவகங்களில் சமைத்து உணவை கட்டி எடுத்து செல்லவும் முடியும். சமைத்த உணவு விநியோயகத்தையும் பல உணவகங்கள் செய்கின்றன.

புகலிடத் ஈழத்தமிழரும் உணவகங்களும்
---------------------------------

பல வேறு வேலைகள் செய்த ஈழத்தமிழர் 1983 பின்னர் பெருந்தொகையாக மேற்குநாடுகளுக்குப் புகலிடம் சென்றனர். இவ்வாறு சென்றவர்கள் பலருக்கு தமது முன்னைய தொழிற்துறைகளில் வேலை பெற வாய்ப்புக்கள் அவ்வளவு கிட்டவில்லை. கல்வித்தகமை, வேற்று நாட்டு அனுபவங்கள் சென்ற இடங்களில் தகுந்தவாறு பொருட்படுத்தப்படவில்லை. மேலும், பலர் சொத்துக்களை இழந்து புகலிடம் செற்றதால் பண வளமும் அற்று இருந்தார்கள்.

குறைந்த சம்பளமும் கடின உடலுழைப்பும் தேவைப்பட்ட வேலைகளை வசதி படைத்த மேற்குநாட்டினர் அவ்வளவு நாடுவதில்லை. இதனால் ஒப்பீட்டளவில் உணவகங்களில் வேலை செய்ய தமிழர்களுக்கு வாய்ப்புக்கள் கிடைத்தன. இதனால் பல உணவகங்களில் தமது வேலையைத் தொடங்கினார்கள்.

மேற்கோள்கள்
-----------

1. ↑  "Definition of RESTAURANT". *Merriam-Webster*.
2. ↑  "Restaurant". *Lexico.com*. November 12, 2020 அன்று மூலம் பரணிடப்பட்டது.
3. ↑  "Conjugaison de restaurer - WordReference.com". *wordreference.com*.
திண்மமொன்றின் **உருகுநிலை** (Melting Point) என்பது அப்பொருள் திண்ம நிலையிலிருந்து நீர்ம (திரவ) நிலைக்கு மாறும் போதுள்ள வெப்பநிலையைக் குறிக்கும். உருகுநிலையில் திண்ம, நீர்ம நிலைகள் சமநிலையில் காணப்படும். ஒரு பொருளின் உருகுநிலையானது அங்கிருக்கும் அழுத்தத்தில் (pressure) தங்கியிருக்கும். எனவே உருகுநிலையானது ஒரு குறிப்பிட்ட அழுத்தத்தில் வரையறுக்கப்படும். வெப்பம் ஏற்றப்படும் போது பொருளின் வெப்பநிலை உயர்ந்து கொண்டு செல்லும், எனினும் பொருள் உருகத் தொடங்கியதும் வெப்பநிலை மாற்றம் எதுவும் இல்லாது வெப்பம் உறிஞ்சப்படும். இது உருகல் மறைவெப்பம் எனப்படும். சில பொருட்கள் நீர்மநிலைக்கு (திரவநிலைக்கு) வராமலே வளிம (வாயு) நிலையை அடைவதுண்டு. இது பதங்கமாதல் என அழைக்கப்படுகின்றது.

எதிர்மாறாக, நீர்மநிலையில் இருந்து திண்மநிலைக்கு மாறும்போதுள்ள வெப்பநிலையைக் குறிக்கும்போது இது **உறைநிலை** (Freezing Point) எனப்படும். பல பொருட்களுக்கு உருகுநிலையும், உறைநிலையும் ஒன்றாகவே இருக்கும். எடுத்துக்காட்டாக தனிமங்களில் ஒன்றான பாதரசத்தின் உருகுநிலை, உறைநிலை இரண்டுமே 234.32 கெல்வின் (−38.83 °C or −37.89 °F). ஆனாலும் சில பதார்த்தங்களுக்கு திண்ம-நீர்ம நிலைமாற்ற வெப்பநிலைகள் வேறுபடும். எடுத்துக்காட்டாக அகார் 85 °C (185 °F) யில் உருகும் ஆயினும், திண்மமாகும் வெப்பநிலை 31 °C - 40 °C (89.6 °F - 104 °F) ஆக இருக்கும்.

சில பொருட்கள் மீக்குளிர்வுக்கு உட்படுவதனால், உறைநிலையானது ஒரு தனிச் சிறப்புள்ள இயல்பாகக் கருதப்படுவதில்லை. எடுத்துக்காட்டாக பனிக்கட்டியின் உருகுநிலையானது 1 வளிமண்டல அழுத்தத்தில் 0 °C (32 °F, 273.15 K) ஆகும். நீரின் உறைநிலையும் அதுவேயாகும். ஆனாலும், உறைநிலைக்கு போகாமலே நீரானது சிலசமயம் மீக்குளிர்வுக்கு உட்பட்டு −42 °C (−43.6 °F, 231 K) ஐ அடையும்.

கொதிநிலையைப் போல உருகுநிலை அமுக்க மாற்றத்தால் குறிப்பிடத்தக்க வகையில் பாதிக்கப்படுவதில்லை. வளியமுக்க நிலையில் அறியப்பட்ட பொருட்களுள் மிகக்கூடிய உருகுநிலையைக் கொண்டது கரிமத்தின் ஒரு வடிவமான கிராபைட் ஆகும். இதன் உருகுநிலை 3948 கெல்வின்கள் ஆகும்.

Kofler bench

மேற்கோள்கள்
-----------

1. ↑  Ramsay, J. A. (1 May 1949). "A New Method of Freezing-Point Determination for Small Quantities". *Journal of Experimental Biology* **26** (1): 57–64. doi:10.1242/jeb.26.1.57. பப்மெட்:15406812. .
2. ↑  Haynes, p. 4.122.
3. ↑  The melting point of purified water has been measured as 0.002519 ± 0.000002 °C, see Feistel, R.; Wagner, W. (2006). "A New Equation of State for H2O Ice Ih". *Journal of Physical and Chemical Reference Data* **35** (2): 1021–1047. doi:10.1063/1.2183324. Bibcode: 2006JPCRD..35.1021F.
உலகத் தர நிர்ணய நாள், 2007
**உலகத் தர நிர்ணய நாள்** (*World Standards Day*) என்பது ஆண்டு தோறும் அக்டோபர் 14ம் நாளன்று உலகளாவிய முறையில் கொண்டாடப்பட்டு வருகிறது. சீர்தரத்துக்கான அனைத்துலக நிறுவனம் (ஐ.எஸ்.ஓ.), அனைத்துலக மின் தொழில்நுட்ப ஆணையம் (ஐ.ஈ.சி.), அனைத்துலகத் தொலைத்தொடர்பு ஒன்றியம் (ஐ.டி.யூ.) ஆகிய நிறுவனங்களின் வழிமுறைகளுக்கு உட்பட்டு உலகத் தரங்களை உருவாக்கப் பாடுபடும் தொழில்துறை வல்லுநர்களின் சேவையைப் பாராட்டவும் பொருள்கள் மற்றும் சேவைகளில் விளங்க வேண்டிய சீர்மைத் தன்மையின் அவசியத்தை உலகளாவிய ரீதியில் வலியுறுத்தவும் இந்நாள் கொண்டாடப்பட்டு வருகிறது.

ஒவ்வோர் ஆண்டும் ஐ.எஸ்.ஓ. மாநாட்டில், பல்லாயிரக்கணக்கான நிபுணர்கள் பங்கேற்கின்றனர். பல தொழில்நுட்பக் குழுக்களும், துணைக் குழுக்களும், பணிக் குழுக்களும் அமைக்கப்பட்டுப் பல்வேறு தொழில்களுக்கான தர நிர்ணயங்களை அந்நிபுணர்கள் வகுத்தளிக்கின்றனர் அல்லது மேம்படுத்துகின்றனர். IEC, ISO மற்றும் ITU என்பன சந்தைகளை உருவாக்கல், சுற்றுச் சூழல் பாதுகாப்பு, சுகாதாரம், பணக்கார மற்றும் வறிய நாடுகளுக்கிடையேயான வேறுபாடுகளைக் களைவது, போன்ற பல நடவடிக்கைகளில் ஈடுபட்டு வருகின்றன.

இந்த 3 அமைப்புகளும் ஒன்றுசேர்ந்து 1969ம் ஆண்டிலிருந்து, அக்டோபர் 14-ஆம் தேதியை உலகத் தர நிர்ணய நாளாக அனுசரிக்கின்றன. 2007ம் ஆண்டில் கொண்டாடப்படும் 38-ஆவது உலகத் தர நிர்ணய நாளின் மையக் கருத்து, "தரங்களும் மக்களும்: சமூகத்துக்கான சேவை" (Standards and the citizen: Contributing to society*) என்பதாகும்.*

இந்தியாவில் ஒரே சீரான தர முறைகளை வகுப்பதிலும், சான்றளிப்பதிலும் இந்தியத் தர நிர்ணய அமைப்பு (*Bureau of Indian Standards - BIS*) ஈடுபட்டுள்ளது. ஐ.எஸ்.ஓ-வில் அங்கம் வகிக்கும் முக்கிய அமைப்பு இதுவாகும்.

வெளி இணைப்புகள்
---------------

* உலகத் தர நிர்ணய நாள், 2007 பரணிடப்பட்டது 2007-10-05 at the வந்தவழி இயந்திரம்

மேற்கோள்கள்
-----------

1. ↑  "Less waste, better results - Standards increase efficiency - 43rd World Standards Day - 14 October 2012" (PDF). International Organization for Standardization. 20 October 2020 அன்று பார்க்கப்பட்டது.
2. ↑  "ASME Among Sponsors of 2018 U.S. Celebration of World Standards Day".
3. ↑  "World Standards Day: October 14". International Organization for Standardization. 26 January 2010 அன்று பார்க்கப்பட்டது.
**உலக பொம்மலாட்ட தினம்** (World Puppetry Day) ஆண்டு தோறும் மார்ச் 21 ஆம் திகதி கொண்டாடப்படுகின்றது. பழமையான மரபுவழிக் கலைகளில் ஒன்றான பொம்மலாட்டம், பொம்மைகளில் நூலைக் கட்டி திரைக்கு பின்னால் இருந்து இயக்கியபடி கதை சொல்லும் கலையாகும். இது 'கூத்து' வகையை சேர்ந்தது. மரப்பாவைக்கூத்து, பாவைக்கூத்து என்ற பெயர்களாலும் இக்கலை அழைக்கப்படுகிறது. நாட்டுப்புற மரபுரிமைகளிடையில் ஒரு தனிப்புகழை கொண்டுள்ள தொடர்பாடல் ஊடகமாகவே இப் பொம்மலாட்டத்தை அறிமுகப்படுக்கலாம். இன்று பல்வேறு நவீன தொழில்நுட்பங்களை சாத்தியமாக்குகிற திரைப்படத்தின் மூதாதையாகவும் இந்த கலை கருதப்படுகின்றது.

தென்னிந்தியாவில் மரபுவழியாக வளர்ச்சியடைந்த இக்கலை பின்னர் இலங்கை, ஜாவா உள்ளிட்ட பல பகுதிகளுக்கு பயணித்திருப்பதாகக் கூறப்படுகின்றது. பொம்மலாட்டக்கலையில் சீன, மலேசிய, ஜப்பானிய நாடுகளின் பாதிப்புகளும் இருபதாம் நூற்றாண்டு காலத்தில் ஜெர்மனி, இத்தாலி, செக்கோஸ்லாவாக்கியா போன்ற நாடுகளின் பாதிப்புகளும் காணப்பட்டிருப்பினும் கூட பாரம்பரிய பொம்மலாட்டக் கலை தென் இந்திய குறிகளுடனே இன்னும் நடைபெற்று வருவதை அவதானிக்கலாம்.

மேற்கோள்கள்
-----------

1. ↑  BE, Admin (2021-03-21). "World Puppetry Day: 8 celebrity puppets that made many Belgians happy". *Brussels Express* (ஆங்கிலம்). 2022-10-03 அன்று பார்க்கப்பட்டது.
2. ↑  BE, Admin (2021-03-21). "World Puppetry Day: 8 celebrity puppets that made many Belgians happy". *Brussels Express* (ஆங்கிலம்). 2022-10-03 அன்று பார்க்கப்பட்டது.
3. ↑  "World Puppetry Day 2022: Theme, Importance and Activities". *Merazone.com* (ஆங்கிலம்). 2022-10-03 அன்று பார்க்கப்பட்டது.
**இருப்பாய்வியல்** அல்லது **இருப்பியல்** என்பது ஒரு பொருள் அது நிலவும் தன்மையை, அதாவது அது இருக்கும் இயல்பு நிலைமையை ஆயும் மெய்யியல் பிரிவு ஆகும். நிலவலை (இருப்பதை) உள்ளபடி அறியும் மெய்யியல் புலம் என்று பொதுவாகக் கூறலாம். இதனை ஆங்கிலத்தில் ஆன்ட்டாலஜி (ontology) என்று 17 ஆவது 18 ஆவது நூற்றாண்டுகளில் இருந்து அழைக்கின்றார்கள். 18 ஆவது நூற்றாண்டில் டாய்ட்சு மொழி பகுத்தறிவியலாளர் கிறிஸ்டியன் வுல்ஃவ் (Christian Wolff) என்பார் இந்த உள்ளதனியல் (நிலவலியல் அல்லது இருப்பியல்) என்னும் கருத்தை முதன்மைப்படுத்தி எழுதி வந்தார். என்றாலும் இம்மானுவேல் காண்ட் என்னும் டாய்ட்சு மொழி மெய்யியலாளர் இந்த இருப்பியல் என்னும் கருத்தின் அடிப்படையில் கடவுள் இருப்புக் கொள்கையை நிறுவ முயல்வதை வன்மையாக எதிர்த்தார்.

ஆன்ட்டாலஜி என்னும் சொல்லில் உள்ள ஆன்ட்டோஸ் (ontos) என்னும் வேர்ச்சொல் கிரேக்க மொழியில் *உள்ளது எதுவோ அது*, *உள்ளது*, *இருப்பது* அல்லது *இயல்பொருள்* என்று பொருள்படும். ஆங்கிலத்தில் இதனை "on being", "essence of existence", "what actually is" என்று விளக்கிக் கூறலாம். இக்கருத்தை கி.மு 4 ஆவது நூற்றாண்டிலேயே கிரேக்க அறிஞர் அரிஸ்டாட்டில் என்பவர் முதலடிப்படை மெய்யியலாக முன்வைத்தார்.

வெளி இணைப்புகள்
---------------

* இருப்பாய்வியல் - காணொலி - 1
* இருப்பாய்வியல் - காணொலி - 2

மேற்கோள்கள்
-----------

1. ↑   "ontology"..
2. ↑  εἰμί. Liddell, Henry George; Scott, Robert; *A Greek–English Lexicon* at the Perseus Project
3. ↑  "ontology." *Oxford Advanced Learner's Dictionary*. Oxford University Press (2008)